2022 12 5
LT
Europos Sąjungos oficialusis leidinys
C 463/7
Šalys pagrindinėje byloje Kasatorė: Rigall Arteria Management Sp. z o.o. sp. k.
Kita kasacinio proceso šalis: Bank Handlowy w Warszawie S.A.
Rezoliucinė dalis 1986 m. gruodžio 18 d.
Tarybos direktyvos 86/653/EEB dėl valstybių narių įstatymų, susijusių su savarankiškai dirbančiais prekybos agentais, derinimo 7 straipsnio 1 dalies b punktą reikia aiškinti taip: sutartyje galima nukrypti nuo pagal šią nuostatą savarankiškai dirbančiam prekybos agentui suteiktos teisės į komisinį atlyginimą už sandorį, komercinio atstovavimo sutarties galiojimo laikotarpiu sudarytą su trečiąja šalimi, kuri anksčiau buvo agento klientė sudarant tokios pat rūšies sandorį.
(1)
OL C 182, 2021 5 10.
2022 m. spalio 13 d.
Teisingumo Teismo (ketvirtoji kolegija) sprendimas bylose (Administratīvā rajona tiesa, Administratīvā apgabaltiesa (Latvija) prašymas priimti prejudicinį sprendimą) „Baltijas Starptautiskā Akadēmija“ SIA (C-164/21), „Stockholm School of Economics in Riga“ SIA (C-318/21) / Latvijas Zinātnes padome (Sujungtos bylos C-164/21 ir C-318/21) (1) (Prašymas priimti prejudicinį sprendimą – Reglamentas (EB) Nr. 651/2014 – 2 straipsnio 83 punktas – Tiesioginė ir besąlyginė nuoroda į Sąjungos teisę – Klausimų priimtinumas – Pagalba moksliniams tyrimams, technologijų plėtrai ir inovacijoms – „Mokslinių tyrimų ir žinių sklaidos organizacijos“ sąvoka – Aukštojo mokslo mokykla, vykdanti ekonominę ir neekonominę veiklą – Pagrindinės paskirties nustatymas) (2022/C 463/08) Proceso kalba: latvių Prašymą priimti prejudicinį sprendimą pateikęs teismas Administratīvā rajona tiesa, Administratīvā apgabaltiesa
Šalys pagrindinėje byloje Pareiškėjos: „Baltijas Starptautiskā Akadēmija“ SIA (C-164/21), „Stockholm School of Economics in Riga“ SIA (C-318/21) Atsakovė: Latvijas Zinātnes padome
Rezoliucinė dalis 1.
2014 m. birželio 17 d.
Komisijos reglamento (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant [SESV] 107 ir 108 straipsnius, 2 straipsnio 83 punktas turi būti aiškinamas taip: privatinės teisės reglamentuojamas subjektas, vykdantis kelių rūšių veiklą, įskaitant mokslinius tyrimus, kurio didžioji pajamų dalis gaunama iš ekonominės veiklos, kaip antai švietimo paslaugų teikimo už atlygį, gali būti laikomas „mokslinių tyrimų ir žinių sklaidos organizacija“, kaip tai suprantama pagal šią nuostatą, su sąlyga, kad, atsižvelgiant į visas reikšmingas nagrinėjamo atvejo aplinkybes, gali būti nustatyta, kad pagrindinė jo paskirtis – vykdyti nepriklausomus fundamentinius tyrimus, pramoninius tyrimus ar bandomąją taikomąją veiklą ir galbūt papildomai per rengiamus mokymus, leidžiamus leidinius arba perduodamas žinias plačiai skleisti šios veiklos rezultatus.
Atsižvelgiant į tai, negalima reikalauti, kad toks subjektas tam tikrą pajamų dalį gautų iš neekonominio pobūdžio mokslinių tyrimų ir žinių sklaidos veiklos.